CELEX: 62008TO0176
Language: el
Date: 2009-07-09 00:00:00
Title: Διάταξη του Πρωτοδικείου (έβδομο τμήμα) της 9ης Ιουλίου  2009. # infeurope κατά Επιτροπής των Ευρωπαϊκών Κοινοτήτων. # Προσφυγή κατά παραλείψεως, προσφυγή ακυρώσεως και αγωγή αποζημιώσεως - Δημόσιες συμβάσεις υπηρεσιών - Πρόσκληση για την υποβολή προσφορών αφορώσα τη συντήρηση των συστημάτων πληροφορικής του ΓΕΕΑ - Διοικητική προσφυγή ενώπιον της Επιτροπής - Σιωπηρή απορριπτική απόφαση της Επιτροπής - Νέα αιτήματα - Σχέση μεταξύ προσφυγής κατά παραλείψεως και αγωγής αποζημιώσεως - Προδήλως απαράδεκτο. # Υπόθεση T-176/08.

Διάταξη του Πρωτοδικείου (έβδομο τμήμα) της 9ης Ιουλίου 2009 – infeurope κατά Επιτροπής
      (Υπόθεση T-176/08)
      «Προσφυγή κατά παραλείψεως, προσφυγή ακυρώσεως και αγωγή αποζημιώσεως – Δημόσιες συμβάσεις υπηρεσιών – Πρόσκληση για την υποβολή προσφορών αφορώσα τη συντήρηση των συστημάτων πληροφορικής του ΓΕΕΑ – Διοικητική προσφυγή ενώπιον της Επιτροπής – Σιωπηρή απορριπτική απόφαση της Επιτροπής – Νέα αιτήματα – Σχέση μεταξύ προσφυγής κατά παραλείψεως και αγωγής αποζημιώσεως – Προδήλως απαράδεκτο»
      1.                     Προσφυγή κατά παραλείψεως – Παράλειψη – Έννοια – Διοικητική προσφυγή κατά πράξεως του Προέδρου του Γραφείου Εναρμονίσεως στο
            πλαίσιο της Εσωτερικής Αγοράς εκδοθείσας στο πλαίσιο της συνάψεως δημοσίων συμβάσεων – Σιωπηρή απορριπτική απόφαση της Επιτροπής
            – Δεν χωρεί προσφυγή – Προσφυγή κατά παραλείψεως απαράδεκτη (Άρθρο 232 ΕΚ· κανονισμός 40/94 του Συμβουλίου, άρθρο 118) (βλ.
            σκέψεις 36-40)
      2.                     Διαδικασία – Αντικείμενο της διαφοράς – Μεταβολή κατά τη διάρκεια της δίκης (Κανονισμός Διαδικασίας του Πρωτοδικείου, άρθρο
            48 § 2) (βλ. σκέψη 42)
      3.                     Αγωγή αποζημιώσεως –Αυτοτέλεια σε σχέση προς τις προσφυγές ακυρώσεως και κατά παραλείψεως – Προσφυγές ακυρώσεως και κατά παραλείψεως
            προδήλως απαράδεκτες – Αίτημα αποζημιώσεως στενά συνδεόμενο με το αίτημα περί διαπιστώσεως παραλείψεως – Απαράδεκτο (Άρθρο
            288, εδ. 2, ΕΚ) (βλ. σκέψεις 46-48)
      Αντικείμενο 
      
         
               Πρώτον, κυρίως, αίτημα με το οποίο ζητείται να διαπιστωθεί η παράλειψη της Επιτροπής καθόσον παρανόμως παρέλειψε να ακυρώσει
                  την απόφαση περί αναθέσεως της εκτελέσεως των συμβάσεων-πλαισίων, κατόπιν της διαδικασίας προσκλήσεως για την υποβολή προσφορών
                  AO/042/05 του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) για
                  τη συντήρηση των λογισμικών που αφορούν τα συστήματα της κύριας δραστηριότητας του ΓΕΕΑ στον τομέα των εμπορικών σημάτων,
                  σχεδίων και υποδειγμάτων, καθώς και προβεί στη λύση των ειδικών συμφωνιών που συνήφθησαν κατόπιν των ως άνω συμβάσεων-πλαισίων
                  και, επικουρικώς, αίτημα ακυρώσεως της σιωπηρής αποφάσεως της Επιτροπής με την οποία απορρίφθηκε η διοικητική προσφυγή της
                  προσφεύγουσας-ενάγουσας της 2ας Δεκεμβρίου 2007 στο πλαίσιο της εν λόγω διαδικασίας προσκλήσεως για την υποβολή προσφορών
                  και, δεύτερον, αίτημα περί αποκαταστάσεως της ζημίας που φέρεται να υπέστη η προσφεύγουσα-ενάγουσα λόγω των προβαλλομένων
                  παρανόμων παραλείψεων της Επιτροπής.
               
            Διατακτικό 
      Το Πρωτοδικείο διατάσσει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Καταδικάζει την infeurope να φέρει τα δικαστικά έξοδά της καθώς και τα έξοδα στα οποία υποβλήθηκε η Επιτροπή.
               
            
         
                  3)
               
               
                  
               
               
                  	Παρέλκει η απόφανση επί της αιτήσεως παρεμβάσεως της European Dynamics SA.
               
            
         
                  4)
               
               
                  
               
               
                  	Η infeurope, η Επιτροπή και η European Dynamics φέρουν εκάστη τα δικαστικά της έξοδα που συνδέονται με την αίτηση παρεμβάσεως.